ທ່ານ Jiang Jiemin ​ຖືກປົດ ອອກຈາກຕໍາແໜ່ງ ຫລັງຈາກຖືກສອບສວນ
ທ່ານ Jiang ໄດ້​ຖືກ​ປົດ​ອອກຈາກ ​ຕໍາ​ແໜ່​ງຫົວໜ້າ ຄະນະກໍາມາ​ທິການດູ​ແລ ແລະບໍລິຫານຊັບສິນຂອງ​ລັດ​ແລ້ວ ຍ້ອນຖືກ​ສົງ​ໄສ​​ວ່າ​​ ກະທໍາການສໍ້ລາດບັງຫຼວງ.
ສື່ທາງການຂອງຈີນ ລາຍງານວ່າ ພັກຄອມມິວນີສໄດ້ໄລ່ ຫົວໜ້າຄະນະກໍາມາທິການທີ່ຄວບຄຸມບໍລິສັດຕ່າງໆຂອງ ລັດຖະບານນັ້ນອອກ ພຽງບໍ່ເທົ່າໃດມື້ ຫຼັງຈາກທີ່ໄດ້ປະກາດ ຂ່າວວ່າ ຜູ້ກ່ຽວກໍາລັງຖືກສືບສວນ ໃນຄະດີສໍ້ລາດບັງຫຼວງ ອົງການຂ່າວຊິນຫົວ ກ່າວໃນວັນອັງຄານມື້ນີ້ວ່າທ່ານ Jiang Jiemin ໄດ້ຖືກປົດອອກຈາກຕໍາແໜ່ງຫົວໜ້າຄະນະກໍາມາ ທິການດູແລແລະບໍລິຫານຊັບສິນຂອງລັດແລ້ວຍ້ອນຖືກສົງ ໄສວ່າໄດ້ກະທໍາ ຢູ່ໃນຈີນ ຂໍ້ກ່າວຫາດັ່ງກ່າວໝາຍເຖິງ ການສໍ້ລາດບັງຫຼວງ ໃນວັນອາທິດແລ້ວນີ້ ຂ່າວຊິນຫົວເວົ້າວ່າ ທ່ານ Jiang ກໍາລັງຖືກສືບສວນສອບສວນ ກ່ຽວກັບຄະດີທີ່ເຊື່ອມໂຍງໄປເຖິງບໍລິສັດ ນໍ້າມັນທີ່ໃຫຍ່ທີ່ສຸດຂອງຈີນ ກໍຄືບໍລິສັດນໍ້າມັນ ແຫ່ງຊາດຈີນ ທີ່ ທ່ານ Jiang ໄວ 57 ປີ ເຄີຍດໍາລົງຕໍາແໜ່ງເປັນປະທານມາກ່ອນໜ້ານີ້ ປະທານປະເທດຈີນ ທ່ານ Xi Jinping ໄດ້ປະຕິຍານທີ່ຈະເອົາບາດກ້າວຢ່າງແຂງຂັນ ຕໍ່ຕ້ານ ການສໍ້ລາດບັງຫຼວງ ທີ່ມີຢ່າງແຜ່ຫລາຍຢູ່ໃນແວດວົງພັກຄອມມິວນີສນັ້ນ ມາ ຮອດປະຈຸບັນນີ້  ການກວາດລ້າງການສໍ້ລາດບັງຫຼວງຂອງທ່ານ ທີ່ໄດ້ມີການໂຄສະນາ ເຜີຍແຜ່ຢ່າງໃຫຍ່ນັ້ນ ແມ່ນໄດ້ກະທົບແຕ່ພວກເຈົ້າໜ້າທີ່ລະດັບລຸ່ມເທົ່ານັ້ນ ແຕ່ກໍມີຮ່ອງຮອຍວ່າ ພັກຄອມມິວນີສອາດກໍາລັງແນເປົ້າໃສ່ບາງຄົນໃນຖັ້ນແຖວເຈົ້າ ໜ້າທີ່ລະດັບອາວຸໂສ ພາຍໃນພັກ ໃນອາທິດທີ່ແລ້ວນີ້ ມີລາຍງານຫຼາຍໆສະບັບ ກ່າວວ່າກຸງປັກກິ່ງໄດ້ເປີດການສືບສວນ ໃນຂໍ້ຫາສໍ້ລາດບັງຫຼວງ ຕໍ່ນັກການເມືອງທີ່ ກະສຽນແລ້ວ ທ່ານ Zhou Yongkang ທີ່ໄດ້ເປັນຜູ້ນຶ່ງໃນບັນດາຜູ້ນໍາລະດັບສູງຂອງ ປະເທດ ຈົນຮອດປີກາຍນີ້